ਅਰਜੁਨ ਕਪੂਰ
ਅਰਜੁਨ ਕਪੂਰ (ਜਨਮ 26 ਜੂਨ 1985) ਇੱਕ ਭਾਰਤੀ ਅਦਾਕਾਰ ਹੈ ਜੋ ਬਾਲੀਵੁੱਡ ਫਿਲਮਾਂ ਵਿੱਚ ਕੰਮ ਕਰਦਾ ਹੈ। ਉਹ ਫਿਲਮ ਨਿਰਮਾਤਾ ਬੋਨੀ ਕਪੂਰ ਅਤੇ ਮੋਨਾ ਸ਼ੌਰੀ ਕਪੂਰ ਦਾ ਬੇਟਾ, ਅਦਾਕਾਰ ਅਨਿਲ ਕਪੂਰ ਅਤੇ ਸੰਜੇ ਕਪੂਰ ਦਾ ਭਤੀਜਾ, ਅਭਿਨੇਤਰੀ ਸ਼੍ਰੀਦੇਵੀ ਦਾ ਸੌਤੇਲਾ ਪੁੱਤ ਅਤੇ ਅਭਿਨੇਤਰੀ ਜਾਨਹਵੀ ਕਪੂਰ ਦਾ ਸੌਤੇਲਾ ਭਰਾ ਹੈ। ਸਾਲ 2003 ਵਿੱਚ ਫਿਲਮ ਕਾਲ ਹੋ ਨਾ ਹੋ ਅਤੇ 2009 ਦੀ ਥ੍ਰਿਲਰ ਵਾਂਟੇਡ ਸਮੇਤ ਕਈ ਫਿਲਮਾਂ ਵਿੱਚ ਬਤੌਰ ਸਹਾਇਕ ਨਿਰਦੇਸ਼ਕ ਅਤੇ ਸਹਿਯੋਗੀ ਨਿਰਮਾਤਾ ਵਜੋਂ ਕੰਮ ਕਰਨ ਤੋਂ ਬਾਅਦ ਕਪੂਰ ਨੇ ਬਾਲੀਵੁੱਡ ਵਿੱਚ ਆਪਣੀ ਸ਼ੁਰੂਆਤ ਹਬੀਬ ਫੈਸਲ ਦੀ ਰੋਮਾਂਟਿਕ ਥ੍ਰਿਲਰ ਇਸ਼ਕਜਾਦੇ (2012) ਨਾਲ ਕੀਤੀ ਸੀ, ਜਿਸ ਲਈ ਉਸਨੇ ਬੈਸਟ ਪੁਰਸ਼ ਡੈਬਿਊ ਲਈ ਫਿਲਮਫੇਅਰ ਅਵਾਰਡ ਦੀ ਨਾਮਜ਼ਦਗੀ ਪ੍ਰਾਪਤ ਕੀਤੀ ਸੀ। ਉਹ ਸਾਲ 2014 ਵਿੱਚ ਦੋ ਆਲੋਚਨਾਤਮਕ ਅਤੇ ਵਪਾਰਕ ਸਫਲ ਫਿਲਮਾਂ: ਥ੍ਰਿਲਰ ਗੁੰਡੇ ਵਿੱਚ ਇੱਕ ਕੋਲਾ ਡਾਕੂ ਅਤੇ ਰੋਮਾਂਟਿਕ ਕਾਮੇਡੀ 2 ਸਟੇਟਸ ਵਿੱਚ ਇੱਕ ਉਤਸ਼ਾਹੀ ਲੇਖਕ ਦੀ ਮੁੱਖ ਭੂਮਿਕਾਵਾਂ ਨਾਲ ਪ੍ਰਮੁੱਖਤਾ ਪ੍ਰਾਪਤ ਕੀਤੀ। ਉਸਨੇ ਵਿਅੰਗ ਕੀ ਐਂਡ ਕਾ (2016) ਨੂੰ ਛੱਡ ਕੇ ਕਈ ਵਪਾਰਕ ਅਸਫਲਤਾਵਾਂ ਵਿੱਚ ਅਭਿਨੈ ਕੀਤਾ।